CELEX: 32006D0080
Language: sl
Date: 2006-02-01 00:00:00
Title: 2006/80/ES: Odločba Komisije z dne  1. februarja 2006  o odobritvi nekaterim državam članicam odstopanja v skladu s členom 3(2) Direktive Sveta 92/102/EGS o identifikaciji in registraciji živali  (notificirano pod dokumentarno številko C(2006) 172)

8.2.2006   
            
            
               SL
            
            
               Uradni list Evropske unije
            
            
               L 36/50
            
         
      ODLOČBA KOMISIJE
   
   z dne 1. februarja 2006
   o odobritvi nekaterim državam članicam odstopanja v skladu s členom 3(2) Direktive Sveta 92/102/EGS o identifikaciji in registraciji živali
   (notificirano pod dokumentarno številko C(2006) 172)
   (Besedilo v češkem, francoskem, italijanskem, poljskem, portugalskem in slovaškem jeziku je edino verodostojno)
   (2006/80/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 92/102/EGS z dne 27. novembra 1992 o identifikaciji in registraciji živali (1), in zlasti člena 3(2) Direktive,
   ob upoštevanju naslednjega:
   
               (1)
            
            
               Člen 3(2) Direktive 92/102/EGS določa, da se lahko državam članicam odobri, da iz seznama kmetijskih gospodarstev iz člena 3(1) izključijo fizične osebe, ki imajo enega samega prašiča, namenjenega za lastno uporabo ali prehrano, ali da upoštevajo posebne okoliščine, če je ta žival nadzorovana pred vsakim prevozom, kakor je določeno v navedeni direktivi.
            
         
               (2)
            
            
               Organi Češke, Francije, Poljske in Slovaške so zaprosili za to dovoljenje za kmetijska gospodarstva z enim samim prašičem in so predložili ustrezna zagotovila glede veterinarskih pregledov.
            
         
               (3)
            
            
               Češki republiki, Franciji, Poljski in Slovaški se zato dovoli uporaba odstopanj.
            
         
               (4)
            
            
               Odločba Komisije 95/80/ES (2) dovoljuje Portugalski odstopanje iz člena 3(2) Direktive 92/102/EGS o identifikaciji in registraciji živali.
            
         
               (5)
            
            
               Odločba Komisije 2005/458/ES (3) dovoljuje Italiji odstopanje iz člena 3(2) Direktive 92/102/EGS o identifikaciji in registraciji živali.
            
         
               (6)
            
            
               Primerno je, da se države članice, katerim je bilo odobreno odstopanje iz člena 3(2) Direktive 92/102/EGS o identifikaciji in registraciji živali, navede v posamezni odločbi.
            
         
               (7)
            
            
               Odločbi 95/80/ES in 2005/458/ES je zato treba razveljaviti in nadomestiti s to odločbo.
            
         
               (8)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Državam članicam iz v Priloge k tej Odločbi se odobri uporaba odstopanja iz člena 3(2) Direktive 92/102/EGS glede kmetijskih gospodarstev z enim samim prašičem.
   Člen 2
   Odločbi 95/80/ES in 2005/458/ES se razveljavita.
   Člen 3
   Ta odločba je naslovljena na Češko, Francijo, Italijo, Poljsko, Portugalsko in Slovaško.
   
      V Bruslju, 1. februarja 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 355, 5.12.1992, str. 32. Direktiva, kakor je bila nazadnje spremenjena z Uredbo (ES) št. 21/2004 (UL L 5, 9.1.2004, str. 8).
   
      (2)  UL L 65, 23.3.1995, str. 32.
   
      (3)  UL L 160, 23.6.2005, str. 31.
   
      PRILOGA
      Države članice, katerim je za kmetijska gospodarstva z enim samim prašičem odobrena uporaba odstopanja iz člena 3(2) Direktive 92/102/EGS:
      
                   
               
               
                  Češka
               
            
                   
               
               
                  Francija
               
            
                   
               
               
                  Italija
               
            
                   
               
               
                  Poljska
               
            
                   
               
               
                  Portugalska
               
            
                   
               
               
                  Slovaška